Voimanostossa kilpailtiin Rio de Janeiron 2016 kesäparalympialaisissa 9:tta kertaa. Kilpailut käytiin 8.–14. syyskuuta. Eri sarjoja oli yhteensä 20, joista kymmenen oli naisille ja kymmenen miehille. Kilpailut käytiin Riocentrossa. Voimanostoon osallistuivat sellaiset urheilijat, joilla on vammoja alaraajoissa tai lantiossa. Kilpailumuotona oli penkkipunnerrus.